**ПРОТОКОЛ № 34**

На 16.03.2024 година, в 09,00 часа в Заседателна зала на община Омуртаг, на осн. чл.85, ал.1 от Изборния кодекс (ИК) се проведе заседание на Общинска избирателна комисия-Омуртаг за изпълнение на решение № 172 от 24.11.2023 г., по административно дело № 215 от 2023 година на Административен съд – Търговище относно провеждане на процедура по чл.445, ал.3 от ИК и извършване на ново преброяване на гласовете в СИК № 252200037 с.Могилец, СИК № 252200012 с.Беломорци и СИК № 252200055 гр.Омуртаг, в състав:

Председател: Мина Илиева Илиева

Зам. Председатели: Валентин Милчев Попов

Биляна Тодорова Лазарова

Секретар: Владислава Пламенова Петрова

Членове:

1. Семра Мустафова Ереджебова
2. Моника Благовестова Боева,
3. Петър Иванов Атанасов
4. Милена Тодорова Георгиева
5. Гамзе Билгинова Ниязиева
6. Стилиян Бончев Илиев
7. Стела Асенова Василева

Заседанието бе открито и председателствано от госпожа Мина Илиева Илиева-Председател. Присъстват **11** членове на ОИК-Омуртаг, налице е необходимия кворум по чл.85, ал.3 от ИК за провеждане на заседание.

На заседанието присъстват още:

* 1. Представители на ПП ДПС- адв.Моллов, представляващ Алкан Хабил, кандидат за кмет на община Омуртаг от ПП ДПС, общинските съветници Бахтишен Хюсеинова и Елин Дерменджиев
	2. Представители на ПП ГЕРБ- общинските съветници Алберт Бутрев и Билгин Ниязиев, Мустафа Адемов- кандидат за кмет на община Омуртаг от ПП ГЕРБ
	3. Представители на КП БСП за България- Павлинка Тасева- кандидат за кмет на община Омуртаг от КП БСП
	4. Представители на КП „Продължаваме Промяната – Демократична България“- Елица Христова-Анастасова, кандидат за кмет на община Омуртаг от КП ПП-ДБ
	5. Представители на Местна коалиция „СЪЮЗ НА ДЕМОКРАТИЧНИТЕ СИЛИ (НДПС)“- Халил Басриев и Юбейдет Исмаилов.

Председателят предложи следния проект за дневен ред.

**ДНЕВЕН РЕД**

1. Извършване на ново преброяване на гласовете в СИК № 252200037 с.Могилец, СИК № 252200012 с.Беломорци и СИК № 252200055 гр.Омуртаг и обявяване на резултатите от гласуването в изборен район община Омуртаг за кмет на Община Омуртаг.
2. Разни.

Предвид факта, че проекта за Дневен ред бе публикуван на интернет страницата на ОИК-Омуртаг, членовете на комисията потвърдиха, че са запознати предварително с него и нямат забележки и допълнения, Председателят на комисията подложи на гласуване проекта за дневен ред.

**Гласували 11 членове на ОИК:**

**ЗА** – Мина Илиева Илиева; Биляна Тодорова Лазарова; Валентин Милчев Попов; Владислава Пламенова Петрова, Моника Благовестова Боева; Семра Мустафова Ереджебова; Гамзе Билгинова Ниязиева; Даниела Петрова Петрова, Петър Иванов Атанасов, Милена Тодорова Георгиева, Стела Асенова Василева

**ПРОТИВ-** няма

Дневният ред е приет единодушно.

Председателят Мина Илиева разясни на комисията, че по първа точка от дневния ред следва да се проведе процедура по чл.445, ал.3 от ИК и извършване на ново преброяване на гласовете в СИК № 252200037 с.Могилец, СИК № 252200012 с.Беломорци и СИК № 252200055 гр.Омуртаг, съответно да се изпълнят изискванията на „Раздел ІХ. Определяне на резултатите от изборите от общинската избирателна комисия“ от Изборния кодекс и РЕШЕНИЕ № 2437-МИ от 15 септември 2023 г. на ЦИК. С оглед броя на гласоподавателите в секционните комисии, Председателят предложи процедурата да се отпочне от най-малката секция, а именно ПСИК № 252200055 гр.Омуртаг, след което да се продължи със СИК № 252200037 с.Могилец и СИК № 252200012 с.Беломорци, в посочения ред.

На заседанието на ОИК-Омуртаг проведено на 14.03.2024 г. бяха анулирани ППР от протоколите на трите комисии, за което бе уведомено и Информационно обслужване АД. Проведена е процедурата и от тяхна страна по отключване на системата с изборните резултати от 29.10.2023 г. за Кмет на община Омуртаг. В залата е организиран изчислителен пункт (ИП) за компютърна обработка на изборните резултати в изборния район от оторизираната от ЦИК за това Информационно обслужване АД. Налице са всички условия за провеждане на процедурата по чл.445, ал.3 от ИК. Съгласно дадените указания в решение № 172 от 24.11.2023 г., по административно дело № 215 от 2023 година на Административен съд – Търговище следва : *„По отношение на СИК № 252200037 с.Могилец и СИК № 252200012 с.Беломорци секционните избирателни комисии заедно с Общинската избирателна комисия, като нарочни изборни органи в изборния процес, следва да проведат процедура по чл.445, ал.3 от ИК и извършат ново преброяване по отношение на данните за- действителните гласове за всички кандидати от всички партии, общ брой действителни гласове за кандидата Е. Х. Е., общ брой действителни гласове за кандидата А.А.Х.. По отношение на СИК № 252200055 гр.Омуртаг също да се проведе процедура по чл.445, ал.3 от ИК по отношение на общия брой „недействителни“ гласове/бюлетини, и общ брой на бюлетини с вот „Не подкрепям никого“. Следва всички членове на съответните СИК и на ОИК-Омуртаг, в т.ч. и тези на ПП „ДПС“, съгласно чл.92, ал.6 от ИК и Решение №13/13.09.2023г. на ОИК-Омуртаг, като част от посочените изборни органи, да осигурят законосъобразното протичане на процеса на отчитане на резултатите от гласуването в тези секции, като при необходимост, упражнят и съответните си правомощия по ИК.“*

Преди отпочване на процедурата по преброяване комисия по реда на чл.287, ал.7 от Изборния Кодекс и в състав:

Председател: Айше Хасанова Мехмедова – Директор Дирекция „МПГРАО“

Членове: Нурие Кадирова Шерифова – Главен специалист „ЛТСД“

Афизе Мустафова Хасанова – Главен специалист „ЧРЛС“

Емине Илмиева Басриева – главен експерт

Красимира Иванова Коларова – Главен специалист,

Пенка Димитрова Борисова – Главен специалист „ГРАО“

Павлина Ангелова Михайлова – Главен специалист

Определена със Заповед № 440 от 17.10.2023г. на ВИД Кмета на община Омуртаг –инж. .Мехмед Мехмедов, отвори помещението за съхраняване на изборните книжа –бюлетините, протоколите и подадени заявления за гласуване по настоящ адрес и подадените заявления за гласуване с подвижни избирателни кутии за проведените местни избори 2023 година, като бяха предадени чували на секции № № 252200012 с.Беломорци, 252200037 с.Могилец и 252200055 – гр.Омуртаг на представители на ОИК – Омуртаг по Решението на Административен съд – Търговище, на основание Заповед № 133 от 15.03.2024 г. на Юнал Османов - ВИД Кмет на Община Омуртаг, /на основание Решение № 46 от 12.03.2024 г. на ОбС – Омуртаг. При спазване на определените условия Комисията по съответния ред предаде чувалите на секции №№ 252200012 с.Беломорци, 252200037 с.Могилец и 252200055 – гр.Омуртаг на представителите на ОИК - Омуртаг. На ОИК бяха предадени и избирателните списъци на трите СИК, както и протоколите за предаване и приемане на изборните книжа и материали на СИК/ПСИК (Приложение № 85-МИ за СИК, съответно Приложение № 86-МИ за ПСИК).

След което Председателят покани членовете на СИК № 252200055 гр.Омуртаг да влезнат в залата. Същата е в състав, както следва:

1. Нермин Бехчедова Мехмедова Председател
2. Василка Христова Георгиева Зам. председател
3. Хасан Хюсеинов Мехмедов Секретар
4. Мехмед Сезгинов Мехмедов Член
5. Джемал Мехмедов Юнузов Член

Отсъства 1 член на комисията- Йордан Халачев. ОИК предостави на СИК № 252200055 гр.Омуртаг протокол с фабричен № 2522000000210040 и чернова на протокол. Председателят на СИК отвори чувала, който бе завързан и около възела е залепена хартиена лента. От чувала последователно бяха извадени - пакет с надпис „Бюлетини по т. 4, буква „б“;- пакет с надпис „Бюлетини с недействителни гласове“;- пакет с надпис „Действителни бюлетини за кандидатски листи“;- пакет с надпис „Действителни бюлетини „Не подкрепям никого“; - пакет с надпис „Кочани от бюлетините“, с които е гласувано;- опаковани в плик отрязъци с номерата на бюлетините и др. по указанията на ЦИК.

Същите са опаковани съгласно методическите указания по РЕШЕНИЕ № 2702-МИ от 18 октомври 2023 г. на ЦИК във вр. с РЕШЕНИЕ № 2654-МИ от 12 октомври 2023 г. ОТНОСНО: приемане на Методически указания на Централната избирателна комисия по прилагане на Изборния кодекс от секционните избирателни комисии в изборите за общински съветници и за кметове на 29 октомври 2023 г. в предизборния ден и до закриване на изборния ден при гласуване с хартиени бюлетини. На масата бяха оставени пакетите само за избор на кмет на община.

Отворен бе пакет с надпис „Бюлетини по т. 4, буква „б“. В него се намери 1 бюлетина. В пакет с надпис „Бюлетини с недействителни гласове“ – 1 бюлетина;- пакет с надпис „Действителни бюлетини за кандидатски листи“- 29 бюлетини;- пакет с надпис „Действителни бюлетини „Не подкрепям никого“- 1 бюлетина; Бе извършена и проверка за съответствие на номера на бюлетината с номер в кочана.

След извършено преброяване от членовете на СИК№ 252200055 гр.Омуртаг на бюлетините за кмет на община се установи следното: 1. Павлинка Тасева- 0 гласа, 2. Мустафа Адемов- 1 глас; 3. Ангел Душков – 0 гласа; 4. Алкан Хабил- 4 гласа; Елица Христова- Анастасова- 0 гласа и 5. Ешреф Ешрефов- 24 гласа.

Т.е. отразените данни в протокола на комисията от произведените местни избори на 29.10.2023 година са правилни и отговорят на съдържанието в чувала. СИК№ 252200055 гр.Омуртаг състави и попълни нов протокол, обективиращ резултатите от новото преброяване и заедно с представителите на Информационно обслужване АД и член на ОИК-Омуртаг започнаха действията по приемането и обработката на секционния протокол съгласно изискванията към организацията и технологията на компютърната обработка на данните от гласуването, приети с Решение № 2437-МИ от 15.09.2023 г. на ЦИК.

Следващата СИК № 252200012 с.Беломорци пристъпи към преброяването. Същата е в състав, както следва:

1.Сефидин Ереджебов Ахмедов Зам. председател

2.Мерлин Мехмедова Еминова Секретар

3.Гюлшен Мехмедова Хюсеинова член

4.Димитър Димитров Ангелов член

5.Биляна Альошева Иванова член

6.Йордан Кирилов Ангелов член

 7.Емилия Орлинова Христова член

Отсъстват Севинч Хасанова Рашидова и Севдалина Николова Халачева.

ОИК предостави на СИК № 252200012 с.Беломорци протокол с фабричен № 2522000000510032 и чернова на протокол. Председателят на СИК отвори чувала, който бе завързан и около възела е залепена хартиена лента. От чувала последователно бяха извадени - пакет с надпис „Бюлетини по т. 4, буква „б“;- пакет с надпис „Бюлетини с недействителни гласове“;- пакет с надпис „Действителни бюлетини за кандидатски листи“;- пакет с надпис „Действителни бюлетини „Не подкрепям никого“; - пакет с надпис „Кочани от бюлетините“, с които е гласувано;- опаковани в плик отрязъци с номерата на бюлетините и др. по указанията на ЦИК.

Същите са опаковани съгласно методическите указания по РЕШЕНИЕ № 2702-МИ от 18 октомври 2023 г. на ЦИК във вр. с РЕШЕНИЕ № 2654-МИ от 12 октомври 2023 г. ОТНОСНО: приемане на Методически указания на Централната избирателна комисия по прилагане на Изборния кодекс от секционните избирателни комисии в изборите за общински съветници и за кметове на 29 октомври 2023 г. в предизборния ден и до закриване на изборния ден при гласуване с хартиени бюлетини. На масата бяха оставени пакетите само за избор на кмет на община.

Отворен бе пакет с надпис „Бюлетини по т. 4, буква „б“. В него се намери 1 бюлетина. В пакет с надпис „Бюлетини с недействителни гласове“ – 35 бюлетини, като след извършената проверка се установи , че 4 от бюлетините са действителни и остават 31 бр. недействителни бюлетини. Действителните 4 бюлетини са разпределени както следва- 2 гласа за Павлинка Тасева, 1 глас за Алкан Хабил и 1 глас за Ешреф Ешрефов;- пакет с надпис „Действителни бюлетини за кандидатски листи“- 269 бюлетини;- пакет с надпис „Действителни бюлетини „Не подкрепям никого“- 5 бюлетини; Бе извършена и проверка за съответствие на номера на бюлетината с номер в кочана.

След извършено преброяване от членовете на СИК№ 252200012 с.Беломорци на бюлетините за кмет на община се установи следното: 1. Павлинка Тасева- 48 гласа, 2. Мустафа Адемов- 8 гласа; 3. Ангел Душков – 5 гласа; 4. Алкан Хабил- 96 гласа; Елица Христова- Анастасова- 4 гласа и 5. Ешреф Ешрефов- 108 гласа.

СИК№ 252200012 с.Беломорци състави и попълни нов протокол с фабричен номер 2522000000510032, тъй като при попълване на първоначално предадения протокол секретарят на СИК допусна грешка и бе анулиран от ОИК, обективиращ резултатите от новото преброяване и заедно с представителите на Информационно обслужване АД и член на ОИК-Омуртаг започнаха действията по приемането и обработката на секционния протокол съгласно изискванията към организацията и технологията на компютърната обработка на данните от гласуването, приети с Решение № 2437-МИ от 15.09.2023 г. на ЦИК.

Следващата СИК № 252200037 с.Могилец пристъпи към преброяването. Същата е в състав, както следва:

1.Мустафа Алиев Мустафов Председател

2.Фикрет Мустафа Джафер Зам. председател

3.Вели Хасанов Мустафов Секретар

4.Митко Йорданов Илиев Член

5.Исмаил Ибрям Паша Член

6.Елиф Ибрямова Джемалова Член

7.Искендер Мехмедов Мустафов Член

8.Сунай Камбер Хюсеин Член

Отсъства Петър Аврамов Петров.

ОИК предостави на СИК № 252200037 с.Могилец протокол с фабричен № 2522000000510031 и чернова на протокол. Председателят на СИК отвори чувала, който бе завързан и около възела е залепена хартиена лента. От чувала последователно бяха извадени - пакет с надпис „Бюлетини по т. 4, буква „б“;- пакет с надпис „Бюлетини с недействителни гласове“;- пакет с надпис „Действителни бюлетини за кандидатски листи“;- пакет с надпис „Действителни бюлетини „Не подкрепям никого“; - пакет с надпис „Кочани от бюлетините“, с които е гласувано;- опаковани в плик отрязъци с номерата на бюлетините и др. по указанията на ЦИК.

Същите са опаковани съгласно методическите указания по РЕШЕНИЕ № 2702-МИ от 18 октомври 2023 г. на ЦИК във вр. с РЕШЕНИЕ № 2654-МИ от 12 октомври 2023 г. ОТНОСНО: приемане на Методически указания на Централната избирателна комисия по прилагане на Изборния кодекс от секционните избирателни комисии в изборите за общински съветници и за кметове на 29 октомври 2023 г. в предизборния ден и до закриване на изборния ден при гласуване с хартиени бюлетини. На масата бяха оставени пакетите само за избор на кмет на община.

Отворен бе пакет с надпис „Бюлетини по т. 4, буква „б“. В него се намери 1 бюлетина. В пакет с надпис „Бюлетини с недействителни гласове“ – 1 бюлетина;- пакет с надпис „Действителни бюлетини за кандидатски листи“- 253 бюлетини;- пакет с надпис „Действителни бюлетини „Не подкрепям никого“- 0 бюлетини; Бе извършена и проверка за съответствие на номера на бюлетината с номер в кочана.

След извършено преброяване от членовете на СИК№ 252200037 с.Могилец на бюлетините за кмет на община се установи следното: 1. Павлинка Тасева- 0 гласа, 2. Мустафа Адемов- 2 гласа; 3. Ангел Душков – 0 гласа; 4. Алкан Хабил- 0 гласа; Елица Христова- Анастасова- 0 гласа и 5. Ешреф Ешрефов- 251 гласа.

СИК№ 252200037 с.Могилец състави и попълни нов протокол с фабричен номер 2522000000510029, тъй като при попълване на първоначално предадения протокол секретарят на СИК допусна грешка и бе анулиран от ОИК, обективиращ резултатите от новото преброяване и заедно с представителите на Информационно обслужване АД и член на ОИК-Омуртаг започнаха действията по приемането и обработката на секционния протокол съгласно изискванията към организацията и технологията на компютърната обработка на данните от гласуването, приети с Решение № 2437-МИ от 15.09.2023 г. на ЦИК.

Във вр. с горното ОИК прие и следното решение,

**РЕШЕНИЕ № 161 / 16. 03.2024 г.**

ОТНОСНО: предаване от СИК на ОИК на сгрешен при попълването му протокол с резултатите от гласуването и получаване на нов протокол при произвеждане на процедурата по чл.445, ал.3 от ИК

При провеждане на процедурата по чл.445, ал.3 от ИК и извършване на ново преброяване на гласовете в СИК № 252200037 с.Могилец, СИК № 252200012 с.Беломорци, ОИК-Омуртаг установи сгрешени протоколи за кмет на община на посочените секционни комисии. С оглед изискванията на РЕШЕНИЕ № 2695-МИ / 17 октомври 2023 г. относно: реда за предаване от СИК/ПСИК на ОИК на сгрешен при попълването му протокол с резултатите от гласуването и получаване на нов протокол при произвеждане на изборите за общински съветници и за кметове на 29 октомври 2023 г., ОИК-Омуртаг прие решение да получат нови протоколи. Предвид гореизложеното

На осн. чл.87, ал.1 и чл.433 от ИК, ОИК-Омуртаг РЕШИ:

Секционните избирателни комисии СИК № 252200037 с.Могилец и СИК № 252200012 с.Беломорци да върнат на общинската избирателна комисия сгрешените протоколи, като фабричните номера се сверяват с номерата на протоколите, вписани в протоколите за предаването и приемането на изборните книжа по чл. 215, ал. 4 от ИК и да получат нови протоколи.

На осн. Чл.88 , ал. 1 от ИК настоящото решение може да се оспори в 3-дневен срок от обявяването му пред ЦИК.

**Гласували 11 членове на ОИК:**

**ЗА** – Мина Илиева Илиева; Биляна Тодорова Лазарова; Валентин Милчев Попов; Владислава Пламенова Петрова; Моника Благовестова Боева; Семра Мустафова Ереджебова; Гамзе Билгинова Ниязиева; Стилиян Бончев Илиев; Петър Иванов Атанасов; Милена Тодорова Георгиева, Стела Асенова Василева

**ПРОТИВ-** няма

**Решение № 161 е прието.**

След като приключиха обработката на данните с Информационно обслужване АД, секционните комисии бяха освободени от присъствие в залата. Информационно обслужване АД след обработката на протоколите генерира от системата окончателните резултати от избора за кмет на община- разписка за съответствие на приетите, въведени и потвърдени секционни протоколи за избиране на Кмет на община, предложение за протокол на ОИК за избиране на кмет на община и предложение за решение на ОИК за избиране на Кмет на община. ОИК-Омуртаг въведе данните в протокол на общинска избирателна комисия за избор на кмет на община. Предложението за решение отговаря на изискванията на Изборния кодекс, председателят предложи да се премине в режим на гласуване проекта за решение за Кмет на община

**РЕШЕНИЕ № 162/ 16.03.2024**

ОТНОСНО: обявяване на избрания за Кмет на община Омуртаг след проведена процедура по чл. 445, ал.3 от ИК и извършване на ново преброяване на гласовете в СИК № 252200037 с.Могилец, СИК № 252200012 с.Беломорци и СИК № 252200055 гр.Омуртаг

Общинската избирателна комисия на основание Чл.87, ал.1, т.26 от ИК, чл. 452 от Изборния кодекс във вр. с Решение № 2745 от 07.03.2024 г. на Върховният административен съд на Република България и решение № 172 от 24.11.2023 г., по административно дело № 215 от 2023 година на Административен съд – Търговище и въз основа на получените данни от протоколите на СИК,  разписка за съответствие на приетите, въведени и потвърдени секционни протоколи за избиране на Кмет на община, предложение за протокол на ОИК за избиране на кмет на община и предложение за решение на ОИК за избиране на Кмет на община (и трите предложения генерирани от системата на Информационно обслужване АД и по приложение към решението), Р Е Ш И :

  ОБЯВЯВА ЗА ИЗБРАН ЗА КМЕТ на община Омуртаг, област Търговище

 **ЕШРЕФ ХАСАНОВ ЕШРЕФОВ, ЕГН 851015\*\*\*\***

  **издигнат от МК СЪЮЗ НА ДЕМОКРАТИЧНИТЕ СИЛИ (НДПС),**

**получил 5118 действителни гласове.**

  Решението е прието единодушно.

 Решението подлежи на обжалване пред Административен съд в 7 дневен срок от обявяването му съгласно чл. 459, ал.1 от ИК.

**Гласували 11 членове на ОИК:**

**ЗА** – Мина Илиева Илиева; Биляна Тодорова Лазарова; Валентин Милчев Попов; Владислава Пламенова Петрова; Моника Благовестова Боева; Семра Мустафова Ереджебова; Гамзе Билгинова Ниязиева; Стилиян Бончев Илиев; Петър Иванов Атанасов; Милена Тодорова Георгиева, Стела Асенова Василева

**ПРОТИВ-** няма

**Решение № 162 е прието.**

Следва да се отбележи факта, че в дните от 12.03.20224 до 15.03.2024 година членовете на ОИК-Омуртаг по време на дежурствата извършиха нови изчисления на данните от протоколите на СИК, публично достъпни на интернет адрес- <https://results.cik.bg/mi2023/tur1/rezultati/2522.html> . Пресмятанията бяха извършени както с калкулатор и „на ръка върху бял лист“, така и чрез електронна таблица на Excel. При сборуване на стойностите от всички протоколи на СИК /за което не са нужни специални знания/, както и при сборуване без тези посочени в решението на съда, и за които следваше ново преброяване на гласовете по реда на чл.445, ал.3 от ИК, ОИК-Омуртаг не установи допуснати грешки и несъответствия при обработване на данните от протоколите от оторизирания представител на ЦИК в произведените местни избори на 29.10.2024 г. – Информационно обслужване АД.

По точка две от дневния ред- Разни. Председателят разпредели организационно-техническата подготовка на документите за предаване в ЦИК съгласно Оперативния план, Приложение към Решение № 2784-МИ от 26.10.2023 г. на ЦИК.

Поради изчерпване на дневния ред Председателят закри заседанието.

Настоящият протокол бе съставен на 17.03.2024г.

**МИНА ИЛИЕВА ИЛИЕВА**

*Председател на ОИК-Омуртаг*

Владислава Пламенова Петрова

Секретар на ОИК-Омуртаг